પુસ્તક વિમોચનના આ કાર્યક્રમમાં પોતાના ટૂંકા વક્તવ્યમાં ‘ઝી’ મીડિયા-એસેલ ગ્રુપના અધ્યક્ષ તથા સાંસદ ડૉ. સુભાષ ચંદ્રાએ તેમના જીવનમાં સંઘની વિચારધારાના શુભ પ્રભાવની વાત કરીને જણાવ્યું હતું કે આ વિચારધારાને અનુસરીને જ મેં મારી અટકનો ઉપયોગ કરવાનું બંધ કરી દીધું છે. સંઘનું કામ સર્વ ક્ષેત્રોમાં પ્રસરી ચૂક્યું હોવાનો આનંદ વ્યક્ત કરીને તેમણે ઉમેર્યું હતું કે દેશની ૧૦૦૦ વર્ષની પરાધીનતાના ઇતિહાસને ગૌરવાન્વિત કરીને પશ્ર્ચિમી તથા સામ્યવાદી લેખકોએ આપણા ગૌરવશાળી રાષ્ટ્રીય ઇતિહાસનું વિકૃતીકરણ કર્યંુ છે. તે અત્યંત દુ:ખદ છે. આ દેશમાં પ્રાચીનકાળમાં પણ ભગવો ધ્વજ ફરકતો હતો તેમ ભવિષ્યમાં પણ પુન: ભગવો જ ફરકશે તેવો વિશ્ર્વાસ તેમણે વ્યક્ત કર્યો હતો.